Guðbrandur Sigurðsson hefur tekið við sem forstjóri Borgarplasts af Hauki Skúlasyni . Guðbrandur var framkvæmdastjóri Heimavalla frá 2016 til mars á þessu ári . Guðbrandur Sigurðsson hefur verið ráðinn framkvæmdastjóri Borgarplasts hf. og hefur hann þegar hafið störf . Hann var framkvæmdastjóri Plastprents 2010 - 2012 , framkvæmdastjóri PwC 2013 - 2016 og framkvæmdastjóri Heimavalla frá 2016 til loka mars á þessu ári . Guðbrandur starfaði í sjávarútvegi um árabil , síðast sem framkvæmdastjóri ÚA og Brims á árunum 1996 - 2004 . Þá var hann forstjóri Mjólkursamsölunnar á árunum 2005 - 2008 . Guðbrandur er með B.Sc. próf í matvælafræði frá Háskóla Íslands og MBA próf frá Edinborgarháskóla . Fráfarandi framkvæmdastjóri félagsins Haukur Skúlason leiddi sameiningu félagsins við Plastgerð Suðurnesja á síðasta ári og uppbyggingu á nýrri öflugri verksmiðju fyrir frauðkassa á Ásbrú í Reykjanesbæ sem tók nýlega til starfa . Borgarplast framleiðir fiskikör , frauðkassa fyrir ferskan fisk og lax , frauðeinangrun og ýmsar fráveitulausnir á borð við brunna , olíuskiljur og rotþrær . Á Völuteigi 31 í Mosfellsbæ rekur Borgarplast hverfisteypu fyrir fiskikör og svipaðar vörur þar sem er einnig aðalskrifstofa félagsins . Hjá félaginu starfa 38 starfsmenn . Guðbrandur segir Borgarplast vera spennandi fyrirtæki með rekstur sem hvíli á traustum og gömlum grunni . „ Félagið hefur mörg góð tækifæri til að sækja fram og stækka . Umhverfismál munu móta rekstur félagsins í framtíðinni eins og allra annarra umbúðafyrirtækja en félagið er í dag að endurvinna frauð og hyggst auka endurvinnslu af slíku tagi , “ segir Guðbrandur . „ Ný og öflug frauðverksmiðja á Ásbrú gerir okkur kleift að þjóna betur framleiðendum á ferskum fiski og laxi , hvoru tveggja greinar sem eru í mikilli sókn . Félagið býr að góðu starfsfólki sem hefur langa og góða reynslu í að framleiða lausnir sem henta aðstæðum á Íslandi og erlendis og þjóna viðskiptavinum þess . Stærsta eigandi Borgarplasts er framtakssjóður í umsjá Alfa sem er öflugur bakhjarl fyrir félagið og þau verkefni sem það stendur frammi fyrir í dag . “